'n Dooie stuk plaveisel is regtig nie kos vir 'n tuinier se siel nie, maar met 'n bietjie inspirasie kan Willie se volgende wenk jou aanspoor tot 'n kreatiewe tuinsessie.
Willie begin deur 'n groot, reghoekige stuk uit die plaveisel te haal en op te vul met lekker tuingrond. Daarna laat maak hy 'n ysterraam, met 'n paar krulle en draaie as patroon, volgens die reghoekige stuk se mates. Indien jy nie 'n raam wil laat maak nie, kan jy 'n paar ou diefweringstukke langs mekaar pak en die reghoekige stuk volgens hierdie mates uithaal.
Sedum – hierdie is 'n pragtige plantjie wat baie min aandag nodig het, groei maklik en vinnig en vorm 'n baie digte mat.
Willie gebruik klein, natuurlike spoelklippies om die hele projek bymekaar te bring. Die ligte kleure sal die plantjies se helder groen kleure na vore bring. Maar die keuse bly joune oor watter kombinasies jy wil gebruik.